Humor psychológia a psychopatológia komiky - Heretik, Anton, 1950- (Bratislava Ikar, a.s., 2019)
"A tento poznáte?" Prvé vydanie knihy profesora Antona Heretika Humor sa rýchlo vypredalo, preto nastal čas na druhé, rozšírené. Vede o humore - gelotológii - sa nevenujú len psychológovia a psychiatri, ale aj evoluční biológovia, sociológovia, historici, literárni vedci či jazykovedci. Heretik prevádza čitateľa históriou a teóriami humoru, rozpráva o vzťahu humoru a zdravia aj o humore v psychoterapii. Celú kapitolu venuje židovským anekdotám. "Dávno predtým, ako som sa dozvedel o existencii Freuda, som začal chápať moc vtipu ako ventilu tabuizovaných tém," píše. S dnešnými teoretickými znalosťami vie lepšie analyzovať, v čom je podstata, pointa, smiešnosť vtipu či komickej situácie. Toto poznanie však vôbec nezlepšuje emočný zážitok, skôr naopak. Čaro sa rozplýva, rozpitvaný motýľ už nie je motýľom... Autor napriek tomu dúfa, že vás po poslednej stránke spontánny smiech neprejde.
,,Akvizíciu podporil z verejných zdrojov Fond na podporu umenia". R.2020
Celkovo druhé, upravené vydanie
Keywords: humor -- psychologické aspekty; psychoterapia; psychohygiena; komika; monografie